**Referat af bestyrelsesmøde i Ejerforeningen Digterparken**

**Mandag d. 3. marts 2014**

Til stede: Jens, Peter, Fernando, Ole, Karsten, Karen (Claus og Jan senere)

Afbud: Thor,

Referat: Karen

1. **Referat fra sidste bestyrelsesmøde godkendes**
2. **Nyt fra formanden**

* Kabel-tv fra Stofa/parabol – vi afventer en revision af vedtægterne efter generalforsamlingen bl.a. i forhold til modtagelse af tv-signal. Vi ønsker ikke opsætning af paraboler, men vil sikre et fornuftigt tilbud på kabel-tv for beboerne.
* Digitalisering af information til ejere/beboere, f.eks. indkaldelse og bilag til general-forsamlingen - vedtægterne tages op til revision efter generalforsamlingen da de i den nuværende form ikke er dækkende på området.
* Viceværtens ansættelseskontrakt gennemses. Henvendelse fra fagforening omkring ferie/
* fridage. Karsten er ansat efter gældende ferielov men uden overenskomst. Resterende ferie afholdes inden udløb af ferieåret 2013/14, så al ferie afholdes i overensstemmelse med ansættelsesaftalen.
* Regning vedr. sokkelskade v. kiosken – overraskende høj regning for et arbejde vi havde fået indtrykket af var meget mindre omfattende. Jens evaluerer på forløbet med DEAS.

1. **Viceværtrapporten**

* Rotter observeret i en af de høje blokke. Det undersøges om det allerede er ordnet med den nylige rottebekæmpelse.
* Karsten afklarer med Thor, at der snarest skal ske tildækning af hul efter rottebekæmpelse, der har stået utildækket alt for længe.
* En beboer har problem med nøgle til kælderdør, der ikke passer. Karsten tjekker det.
* Indbrud igen i lejlighed i blok 34. Vi opfordrer til at man sørger for at holde yderdørene i de høje blokke lukkede/låst.
* Lys i blok 32 syd repareres, elektriker er tilkaldt.
* Ny buskrydder indkøbt til forårets beskæringsopgaver.
* Viceværten holder ferie i uge 12.

1. **Nyt fra Thor/DEAS**

Thor har med kort varsel meldt afbud, så vi har ikke nået at få en opdatering fra ham på diverse aktuelle projekter bl.a. nedlægning af trappetårne, stoppet kloak foran blok 28-30, nordvendte vinduer i de lave blokke priser/byggetekniske krav.

1. **Glatførebekæmpelse i Digterparken**

Hvem har ansvaret for rettidig glatførebekæmpelse i Digterparken? Vi har fået en skrivelse med regler omkring glatføre fra DEAS. Desværre er reglerne ikke særligt præcise, men vi gør vores bedste indenfor de gældende retningslinjer.

Du kan læse mere her: www.aarhus.dk/da/borger/Trafik/Veje-og-pladser/Sne.aspx

1. **Stofa-fællesabonnement**

Fortsat fra sidste møde pkt 9. Skal vi reagere på prisstigning fra 1. april? Der udsendes orientering om priser sammen med indkaldelse til generalforsamling og spørgsmålet tages op i formandens beretning. Vi tager stilling senere, se pkt 2.

1. **Økonomi**

* Revideret regnskab jan-dec 2013 (udkast). Få kommentarer til Jan om nogle punkter der skal rettes af revisoren inden udsendelse.
* Budget 2014 og 2015. Der planlægges en stigning på 10% i 2015, der målrettes vedligeholdelse af bebyggelsen.

1. **Generalforsamling. Dato 31. marts**.

* Generalforsamlingens forløb - herunder fordeling af praktiske opgaver - også for let anretning til formødet. Klaus tager indkøbstjansen og så hjælpes vi ad. Karsten opstiller borde/stole.
* Forslag om vinduesrenovering v. bestyrelsen efter drøftelse med bl.a. advokat om de juridiske aspekter i afstemningsregler. Der stilles to forslag – i første omgang afstemning om udskiftningsopgaven og derefter spørgsmålet om vedtagelse af finansiering som to selvstændige punkter. Der udsendes information til ejerne omkring spørgsmålet sammen med indkaldelse til generalforsamlingen. Jens, Klaus (og Birk) laver oplæg.

1. **Legepladsudvalget**

Vi vender tilbage til placering og udformning ved et senere møde. Placeringen er blandt andet afhængig af de mange hunde (og deres efterladenskaber) på plænerne i Digterparken, som vil være generende i børnehøjde.

*Bestyrelsen henstiller igen til ejere af hunde i Digterparken, at hunde kun må luftes på områder, der er afsat til formålet i den vestlige del af bebyggelse og at hunde altså ikke må løbe løse og uden opsyn på plænerne mellem blokkene, på legepladsen osv.*

1. **Næste møde**

Bestyrelsesmøde d. 31/3 kl. 17-19 før gen.fors.

- d.7/4 kl. 17.30-20 for den nyvalgte bestyrelse.

1. **Diverse**

* P-plads – der kan måske med en oprydning skabes yderligere et par parkeringspladser i p-kælderen til dem, der står på venteliste.
* Forslag om skilte ved containere henholdsvis stort brændbart og henvisning til storskrald og ved pladsen til haveaffald. Klaus snakker med Karsten om begge punkter.